Title: OIKEINKIRJOITUSTA: Numeroiden kirjoittaminen
Course: YTO Suomi toisena kielenä 4 osp, pakollinen 2020-2021 > Section: Tekstien tuottaminen

NUMEROIDEN KIRJOITTAMINEN JA TAIVUTTAMINEN

Kun kirjoitat tekstiin numeroita, kannattaa huomioida muutama asia.

Numerot 1-10 sekä tasaluvut (sata, tuhat, miljoona…) kirjoitetaan tavalliseen tekstiin yleensä kirjaimin (yksi, ei 1).

Kaupassa oli kolme myyjää.

Minulla on yksi lapsi.

POIKKEUKSET

Jos kuitenkin on teksti, jossa kyse on tarkoista numeroista, kannattaa tehdä poikkeus. Esimerkiksi matematiikan sanallisissa tehtävissä käytetään numeroita tekstin joukossa.

Myös silloin kannattaa käyttää numeroita, jos numeroiden käyttö tekee tekstistä selkeämmän. Esimerkiksi silloin, jos numeroita on lauseessa paljon, on selkeämpää kirjoittaa luvut numeroin.

Lisäksi lyhenteiden kanssa käytetään numeroita.

5 tyttöä haluaa mennä maailmanpyörään. 1 lippu maksaa 12 euroa. Kuinka paljon liput maksavat yhteensä?

Tilasin koululle 1 paketin viivoittimia, 30 kansiota sekä 5 uutta muistitikkua.

Löydät tietoa aiheesta sivulta 9.

Lisää keittoon 2 kpl porkkanoita.

Lukujen ryhmittely

Lukujen ryhmittelyssä tärkeää on se, että numero on selkeämpi ja helpompi lukea.

Jotta isot luvut olisi helpompi lukea, ne jaetaan kolminumeroisiksi ryhmiksi lopusta alkaen.

3 500

47 400

567 350

 Puhelinnumerot laitetaan kolmen tai neljän numeron ryhmiin. Suuntanumero on aina oma ryhmänsä, eikä sitä laiteta sulkuihin. Suuntanumeron jälkeen ei myöskään käytetä yhdysmerkkiä

050 123 4567 TAI 050 1234 567

09 1234

 Kansainvälisen puhelinnumeron alussa on +-merkki. Tämä merkki korvaa numeroa 0. Suomalainen puhelinnumero 050 123 4567 esitetään kansainvälisenä seuraavassa muodossa:

+358 50 123 4567

 Kellonajoissa ja päivämäärissä käytetään pistettä, ei kaksoispistettä tai vinoviivaa. Numeroiden edessä ei myöskään ole nollaa.

 Kellonajat:

KIRJOITA NÄIN: 9.30

ÄLÄ NÄIN: 09:30

 Päivämäärät:

KIRJOITA NÄIN: 5.3.2019 TAI 5. maaliskuuta 2019

ÄLÄ NÄIN: 05.03.2019 TAI 5/3/2019 TAI 2019-3-5

Aikavälien kirjoittaminen

Rajakohtien välisen aikavälin voi ilmaista joko käyttämällä ajatusviivaa (–) tai ja-sanan avulla:

Lomat pidetään 1.7.–30.8.

Lomat pidetään 1.7. ja 30.8. välisenä aikana.

 Olen lomalla 10.7–30.7.2019.

Olen lomalla 10.7. ja 30.7. välisen ajan.

 Kauppa on auki klo 8–20.

Kauppa on auki ma–la.

Tilinumeroissa käytetään nykyään kansainvälistä IBAN-numeroa. Kansainvälinen pankkitilinumero koostuu maatunnuksesta, tarkistusnumerosta, pankin tunnuksesta ja tilinumerosta. Se on 18 merkkiä pitkä ja alkaa Suomessa kirjaimilla FI. Se ryhmitellään neljän numeron ryhmiin vasemmalta alkaen.

 FI21 1234 5600 0007 85

 Laskun viitenumero on 4–20 merkkiä pitkä ja laitetaan 5 numeron ryhmiin oikealta alkaen.

 23446 78978 34561 00002

89 98765

Henkilötunnus merkitään niin, että alkuosassa kerrotaan syntymäajan päivä, kuukausi ja vuosi kukin kahdella numerolla. Jäljessä seuraava nelimerkkinen tunnusosa yksilöi samana päivänä syntyneet. Syntymäaika ja tunnus erotetaan toisistaan merkillä, joka 2000-luvulla syntyneillä on A, 1900-luvulla syntyneillä yhdysmerkki ja 1800-luvulla syntyneillä plusmerkki:

120406A123Z                    (2000-luvulla syntyneen henkilötunnus)

051077-234Z                      (1900-luvulla syntyneen henkilötunnus)

171297+1234                     (1800-luvulla syntyneen henkilötunnus)