Title: HARJOITELLAAN KIRJOITTAMISTA: Virke
Course: YTO Suomi toisena kielenä 4 osp, pakollinen 2020-2021 > Section: Tekstien tuottaminen

VIRKE

Muutama sana virkkeistä

Virke on kokonaisuus, joka alkaa isolla alkukirjaimella ja loppuu pisteeseen. Virkkeen sisällä on lauseita. Muista, että virke ei saa olla kovin pitkä, koska muuten tekstiä voi olla vaikea lukea ja ymmärtää. Viimeistään kahdeksan sanan jälkeen on hyvä miettiä, olisiko pian välimerkin paikka. Kannattaa myös katsoa verbien määrää: yhdessä virkkeessä kannattaa olla 1-4 verbiä tai muuten virke on liian pitkä.

VIRKKEEN LOPETUSVÄLIMERKIT

 A) Piste .

Jos virkkeessä todetaan/kerrotaan jokin asia, virke päättyy yleensä pisteeseen.

Opiskelijat ovat työharjoittelussa.

Sinä et nuku tarpeeksi.

 B) Kysymysmerkki ?

Kysymysmerkkiä käytetään virkkeen lopussa silloin, kun virke on kysymys.

Milloin työharjoittelu alkaa?

Kuinka kauan se kestää?

Tiedätkö, kuinka kauan harjoittelu kestää?

 C) Huutomerkki !

Myös huutomerkillä voi lopettaa virkkeen. Kirjoitetussa kielessä huutomerkki esiintyy huudahdusten, käskyjen, toivomusten ja muiden voimakkaiden tunneilmausten perässä.

En kestä!

Mene nyt nukkumaan!