Title: OIKEINKIRJOITUSTA: Iso vai pieni alkukirjain?
Course: YTO Suomi toisena kielenä 4 osp, pakollinen 2020-2021 > Section: Tekstien tuottaminen

Alkukirjaimen koko: iso vai pieni alkukirjain?

Suomen kielessä on omat sääntönsä sille, milloin sanan ensimmäisen kirjaimen täytyy olla iso ja milloin pieni.

Perusohje:

Erisnimet ja kirjoitetaan isolla.                                       Pasi, Suomi

Virkkeen ensimmäinen kirjain kirjoitetaan isolla.          Hän asuu Helsingissä.

 Yleisnimet kirjoitetaan pienellä.                                     ihminen, kaupunki

Isolla kirjaimella kirjoitetaan (=erisnimet)

1. ihmisten ja eläinten etunimet, sukunimet

Jenni, Risto-Matti, Alexandra, Virtanen

 2. maantieteelliset nimet (kadut, kaupungit, maat, maakunnat, vesistöt…)

Kirkkokatu, Espoo, Uusimaa, Länsi-Suomi, Pohjois-Eurooppa, Thaimaa

 3. kirjojen, lehtien, laulujen, elokuvien ja televisio-ohjelmien nimet

Taru sormusten herrasta -kirja, Pienen pieni veturi -laulu, Helsingin Sanomat, Talouselämä-lehti, Salatut elämät -televisiosarja

 4. rakennukset, joita on vain yksi

 Kiasma, Eduskuntatalo, Ateneum

 5. oppilaitosten nimet

 Omnia, Helsingin ammattikorkeakoulu, Laajakallion koulu

 6. virastot ja laitokset

 Sosiaali- ja terveysalan tutkimus- ja kehittämiskeskus, Opetushallitus

 7. tavara- ja tuotemerkit

Samsung, Dumle-karkki, Lumene, Linna-shampoo

 8. yritysten, yhdistysten ja järjestöjen nimet

Gigantti, Palvelualojen ammattiliitto PAM ry, Stora Enso

Pienellä kirjaimella kirjoitetaan (=yleisnimet)

 1. perheenjäsenyyttä ja sukulaisuussuhteita ilmaisevat sanat

äiti, isä, mummi, vaari, täti

 2. kielten nimet

suomi, arabia, englannin kieli

 3. kansojen ja kansallisuuksien nimet sekä muut ihmisen taustaa ilmaisevat sanat

espoolainen, ruotsalainen, eteläamerikkalainen

 4. viikonpäivien, kuukausien ja juhlien nimet

maanantai, elokuu, joulu, halloween, ystävänpäivä, tapaninpäivä

 5. kasvilajit ja eläinrodut

annansilmä, jukkapalmu, kanadanhanhi, lapinkoira

 6. ruoat ja ruokalajit

basmatiriisi, berliininmunkki, karjalanpiirakka

 7. tyylisuunnat, aikakaudet, sodat

antiikki, romantiikka, renessanssi, kivikausi, keskiaika, toinen maailmansota

 8. julkiset rakennukset ja virastot, joita on useita

kaupungintalo, yliopisto, kaupunginkirjasto

 9. sairauksien ja hoitomenetelmien nimitykset

angiina, borrelioosi, pallolaajennus

 Huomaa! Isolla kirjaimella kirjoitetaan sellaisten sairauksien ja hoitomenetelmien nimet, joiden nimi perustuu henkilön- tai paikannimeen:

Alzheimerin tauti, Parkinsonin tauti

 10. tutkinto- ja ammattinimikkeet

lähihoitaja, merkonomi, kosmetologi, henkilöstöpäällikkö, kätilö