Title: KOHTELIAS KIELI: Teitittely
Course: YTO Suomi toisena kielenä 4 osp, pakollinen 2020-2021 > Section: Vuorovaikutustilanteet

Teitittely tarkoittaa muotoa, jossa puhutaan yhdelle ihmiselle, mutta käytetään muotoa te. Teitittelyä käytetään, kun halutaan olla kohteliaita. Suomessa teitittelymuotoa ei käytetä arkielämässä

tai perheen ja ystävien kesken, vaan näissä tilanteissa käytetään sinä-muotoa (puhekielessä sä).  Työelämässä teitittelyä usein käytetään ja erityisesti vanhempia ihmisiä teititellään, jos heitä ei

tunneta hyvin. Jos joku sanoo, että tehdään sinunkaupat, hän tarkoittaa sitä, että hän haluaa sinutella eli käyttää sinä-muotoa.

Kuinka teitittelen oikein?

Suomen kielessä ei aina ole selvää, milloin pitää sinutella ja milloin teititellä. Joku voi jopa loukkaantua teitittelystä, koska hän voi ajatella, että häntä pidetään niin vanhana, että häntä pitää teititellä.

Pääsääntö kuitenkin on, että voit teititellä sinua itseäsi vanhempaa ihmistä, jota et tunne hyvin. Teitittely on kohteliasta, ja teitittelemällä osoitat, että arvostat toista ihmistä. Jos esimerkiksi olet töissä

asiakaspalvelijana tai lähihoitajana, voit teititellä asiakasta tai potilasta varsinkin, jos hän on sinua vanhempi.

ESIMERKKEJÄ

Otatteko lisää kahvia? (teitittely, puhutaan yhdelle ihmiselle)

Oletteko jo ottanut näitä pikkuleipiä? (teitittely, puhutaan yhdelle ihmiselle)

Oletko jo ottanut näitä pikkuleipiä? (sinä-muoto eli sinuttelu)

Oletteko jo ottaneet näitä pikkuleipiä? (te-muoto, puhutaan kahdelle tai useammalle ihmiselle)

Käskymuoto:

Ota kahvia, ole hyvä. (sinä-muoto eli sinuttelu)

Ottakaa kahvia, olkaa hyvä. (teitittely, puhutaan yhdelle ihmiselle)

Muodostus:

Verbin perusmuodosta otetaan pääte pois ja lisätään -kaa tai -kää.

odottaa > odotta + kaa, odottakaa

viedä > vie + kää, viekää