Title: Viestintä- ja vuorovaikutusosaaminen
Course: YTO Suomi toisena kielenä 4 osp, pakollinen 2020-2021

Viestintä ja vuorovaikutus äidinkielellä,
suomi toisena kielenä
pakollinen 4 osp, verkkokurssi
Tervetuloa!

Tervetuloa opiskelemaan suomea toisena kielenä verkossa!

Tutkintoosi kuuluu pakollisia suomen kielen (suomi toisena kielenä) yto-opintoja yhteensä 4 osaamispistettä. Nämä verkko-opinnot sopivat sinulle, jos suomi ei ole äidinkielesi. Voit suorittaa verkossa esimerkiksi vain 1 osaamispisteen tai vaikkapa kaikki 4 osaamispistettä. Sinun tulee tehdä kaikki osion tehtävät, jotta saat kurssista arvosanan.

Ensimmäisessä osiossa (vuorovaikutustilanteet) harjoitellaan erilaisia puhetilanteita, kerrotaan ja perustellaan omaa mielipidettä, opetellaan virallisen sähköpostin kirjoittamista sekä harjoitellaan puhutun ja kirjoitetun kielen eroja. Tämän osion suorittamalla saat 1 osp:n.  Kun suoritat tämän osion, tee myös tehtävä ”Kerro itsestäsi”.

Toinen osio (tekstit, tekstilajit ja tiedon hankkiminen)on myös laajuudeltaan 1 osp. Tässä osiossa muun muassa tutustutaan erilaisiin tekstilajeihin ja mediaan sekä harjoitellaan tiedonhakua ja muistiinpanojen tekemistä.

Kolmas osio (tekstien tuottaminen) on 2 osp:n laajuinen. Siihen kuuluu suomen kielen oikeinkirjoitussääntöjen harjoittelua sekä erilaisten tekstien kirjoittamista. Tekstien kirjoittamiseen valmistaudutaan harjoittelemalla erilaisia lauserakenteita.

Jos et ole vielä suorittanut ollenkaan suomen kielen yto-opintoja, aloita ensimmäisestä tavoitteesta. Jos olet jo suorittanut joitakin opintoja, valitse tavoite, joka sinulta vielä puuttuu. Jos sen sijaan olet epävarma, mitä sinulta puuttuu, ole yhteydessä opettajaan (yhteystiedot alempana). Lisäksi kurssialueella on osio "Sanastoa", joka on sinulle avuksi suomen kielen opiskelussa.

Ohjaajanasi toimii Tiia Kaakkurivaara. Saat opettajan kiinni sähköpostitse osoitteesta tiia.kaakkurivaara@omnia.fi tai puhelimella numerosta 040 126 7553. Voit rohkeasti ottaa yhteyttä opettajaan, mikäli sinulla tulee ongelmia tai kysyttävää opintojen suorittamisesta.

HUOMAA:

- Laita opettajalle viestiä silloin, kun olet saanut yhden tavoitteen valmiiksi.
- Muista tallentaa kaikki tekemäsi tehtävät myös itsellesi äläkä poista tehtäviä ennen kuin olet saanut arvosanan opettajalta.
- Älä myöskään poista itseäsi kurssillta ennen kuin olet saanut kaikki arvioinnit. Muuten tekemäsi tehtävät katoavat.
- Jos opinnot eivät etene, opiskelija poistetaan kurssilta. Tässä tapauksessa opintoihin voi ilmoittautua Wilman kautta uudelleen sitten, kun on sopiva aika jatkaa verkko-opintoja.