Title: MIELIPIDE: Adjektiivit ja niiden vertailumuodot
Course: YTO Suomi toisena kielenä 4 osp, pakollinen 2020-2021 > Section: Vuorovaikutustilanteet

Adjektiivit ovat sanoja, jotka kertovat, millainen joku tai jokin on.

Ravintola on uusi.

Tämä mehu on hiilihapotonta.

Hän on jo iso poika.

Adjektiivit mielipiteissä

– Oliko elokuva mielestäsi hyvä?

– Oli se ihan hyvä.

– Mikä on mielestäsi paras elokuva?

– Onko sun mielestä nämä housut liian vaaleat?

– On ne vähän joo, ne varmaan likaantuvat helposti.

– Onpa ulkona hirveä ilma!

– Niin on, mutta eilen oli ihana ilma.

– Onpa herkullista sienikeittoa!

– Joo, on todella maukasta.

Adjektiiveja voi vahvistaa muilla sanoilla

PUHEKIELI     hieno      ihan hieno     aika hieno     tosi hieno     hirveän hieno     mielettömän hieno    ihan älyttömän hieno

KIRJAKIELI     hieno      melko hieno    todella hieno    erittäin hieno

– Mitä mieltä olet mun uudesta takista?

– Se on tosi hieno. Mistä ostit?

– Katso, ihan älyttömän hieno auto!