Title: HARJOITELLAAN KIRJOITTAMISTA: Lauseiden ja sanojen yhdistäminen
Course: YTO Suomi toisena kielenä 4 osp, pakollinen 2020-2021 > Section: Tekstien tuottaminen

Kaksi eri virkettä: Lomalla kävin hiihtämässä. Vietin aikaa perheeni kanssa.

Kaksi lausetta yhdistetty yhdeksi virkkeeksi: Lomalla kävin hiihtämässä ja vietin aikaa perheeni kanssa.

Kaksi päälausetta tai kaksi lauseen osaa (=ei kokonaisia lauseita vaan esimerkiksi sanoja) yhdistetään toisiinsa rinnastuskonjunktiolla. Niitä ovat esimerkiksi

ja, sekä, eli, tai, vai, mutta, vaan, sillä

JA                 Töiden jälkeen käyn kirjastossa ja sen jälkeen haen lapseni päiväkodista.

TAI               Sitten menemme ostamaan ruokaa kaupasta tai menemme ravintolaan syömään.

                    – Pääsetkö tulemaan maanantaina tai tiistaina?

                    – En valitettavasti kumpanakaan. Sopisiko keskiviikko?

VAI              Haluatko syödä ravintolassa vai menetkö mieluummin kotiin syömään?

                   – Ai minä vai?

                   – Pääsetkö tulemaan maanantaina vai tiistaina?

                   – Tiistai sopii paremmin.

VAAN          Hän ei ole ainoastaan työkaverini vaan myös hyvä ystäväni.

MUTTA        En pääse tänään tulemaan mutta huomenna voin tulla.

SILLÄ           Voinko lähteä tänään jo kahdelta, sillä minulla on työhaastattelu kolmelta?

SEKÄ           Kokouksessa valittiin uusi puheenjohtaja ja sihteeri sekä käsiteltiin ajankohtaisia asioita.

ELI               Maitosokeri eli laktoosi ei sovi kaikille ihmisille.

TEHTÄVÄ: Valitse sopiva rinnastuskonjunktio.