Title: TYÖELÄMÄN TEKSTILAJEJA: RAPORTTI
Course: YTO Suomi toisena kielenä 4 osp, pakollinen 2020-2021 > Section: Tekstit, tekstilajit ja tiedon hankkiminen

Raportit ovat tekstejä, jotka antavat tietoa asioista, joista ei ennestään tiedetä. Raportteja tehdään työelämässä, mutta riippuu ammatista, kuinka paljon ja millaisia raportteja tehdään. On esimerkiksi matkaraportteja, tutkimusraportteja ja projektiraportteja. Paljon raportteja tekevät muun muassa hoitotyössä olevat ihmiset. He tekevät vuoronvaihtoraportteja, jotta työvuoron vaihtuessa seuraavat työntekijät tietävät, mitä on tapahtunut. Raportti on siis hyvin tärkeä teksti, koska sen avulla jaetaan tietoa. Raportit voivat olla joko kirjallisia tai suullisia.

Myös jo opiskelujen aikana kirjoitetaan raportteja. Työharjoitteluraportti on teksti, jonka monet kirjoittavat opintojensa aikana. Työharjoitteluraportti kirjoitetaan, kun kerrotaan omasta työharjoittelupaikasta. Siinä kerrotaan muun muassa, mitä tavoitteita on työharjoittelua varten, mitä töissä tehdään ja mitä asioita työharjoittelun aikana oppii.

ESIMERKKI

Miten työharjoitteluraportti kirjoitetaan?

1. kappale: Kerrotaan ensin työharjoittelupaikasta.

a) Missä paikassa olet työharjoittelussa?

Minun työharjoittelupaikkani on ravintola X Helsingissä.

b) Millainen on yritys, jossa olet työharjoittelussa?

Ravintolassa on kuusi vakinaista työntekijää. Ravintola on perustettu vuonna 2011. Se tarjoaa asiakkailleen pizzoja, pastaa ja kasvisruokia. Asiakas voi varata pöydän etukäteen, mutta usein ravintolaan voi tulla myös ilman pöytävarausta.

c) Millainen on tavallinen työpäivä sinun harjoittelupaikassasi?

Ravintola on auki joka päivä kello 10.00–21.00. Asiakkaita tulee pitkin päivää lounaalle ja päivälliselle. Palvelu ravintolassa on ystävällistä.

2. kappale: Kerrotaan odotuksista.

a) Mitä asioita odotat työharjoittelulta?

Haluan tutustua ravintolatyöhön. Haluan myös nähdä, sopiiko työ minulle.

b) Mitä haluat oppia harjoittelun aikana?

Odotan, että saan oppia, millaista on kokin työ ravintolassa. Haluan myös kehittää asiakaspalvelutaitojani. Toivon, että harjoittelun jälkeen, tunnen paremmin ravintola-alaa.

3. kappale: Kerrotaan tarkemmin työstä.

a) Millaisia töitä teit työpaikalla?

Tein avustavia työtehtäviä. Keitin kahvia, palvelin asiakkaita ja osallistuin salaattien valmistamiseen. Vastasin myös puhelimeen, kun asiakkaat soittivat ravintolaan.

b) Kuinka monta tuntia olit töissä joka päivä?

Olin päivittäin töissä 7 tuntia. Viikonloput olivat vapaita.

4. kappale: Kerrotaan omista kokemuksista.

a) Kuinka harjoittelu sujui ja millaista työharjoittelussa oli?

Harjoittelu sujui mielestäni hyvin. Sain myös hyvää palautetta reippaasta asenteestani ja oppimishalustani. Vielä enemmän olisin halunnut osallistua ruoka-annosten valmistamiseen.

b) Mitä asioita opit harjoittelussa?

Sain tietoa ravintola-alalla työskentelystä. Samalla myös verkostoiduin opiskelemani alan ihmisten kanssa. Myös asiakaspalvelutaitoni kehittyivät.

5. kappale: Kerrotaan tulevaisuuden suunnitelmista.

a) Mitä haluat vielä oppia?

Haluan tekemään työtä ammattimaisesti ja niin hyvin, etten tarvitse työtehtävissä apua. Haluan myös vielä kehittää ravintola-alan teorian tuntemusta.

b) Oliko työpaikka sinulle sopiva? Aiotko hakea vastaavan työhön opintojen jälkeen?

Työpaikka oli mukava ja työkaverit oikein mukavia, mutta ehkä haluaisin tulevaisuudessa työskennellä vähän toisentyyppisessä ravintolassa.