Title: SÄHKÖPOSTIN KIRJOITTAMINEN
Course: YTO Suomi toisena kielenä 4 osp, pakollinen 2020-2021 > Section: Vuorovaikutustilanteet

Kun kirjoitat sähköpostia, valitse tyyli sen mukaan, kenelle kirjoitat. Työelämässä ja opinnoissa kannattaa kirjoittaa kirjakielellä ja muistaa kohteliaan kielen säännöt. Tutulle ystävälle voi kirjoittaa osaksi puhekielellä ja muutenkin rennommin.

- Sähköpostin aiheeksi kirjoitetaan aina viestin tärkein asia.

- Hei on aina kohtelias aloitus, ja se sopii monenlaisten viestin alkuun, mutta myös muita mahdollisia aloitustapoja on.

- Ystävällisin terveisin ja Terveisin ovat kohteliaita lopetustapoja.

- Muista vielä, että sähköpostiin ei saa koskaan kirjoittaa suuria salaisuuksia, sillä sähköposti voidaan esimerkiksi tulostaa ja näyttää muille ihmisille.

Alapuolella on avuksesi erilaisia sanoja ja lauseita, joita voit käyttää, kun kirjoitat suomeksi sähköpostiviestejä.

Sähköpostifraaseja

Miten sähköpostiviestin voi aloittaa?

- Hei / Hei!
- Hei, kiitos viestistä/yhteydenotosta/palautteesta!
- Arvoisa asiakas, / Arvoisa vastaanottaja,
- Hyvä vastaanottaja / asiakkaamme / yhteistyökumppanimme
- Hei, mukavaa, että olet asiakkaanamme
- Hei, Tiina! (Jos kirjoitat tutulle.)
- Terve! (Jos kirjoitat tutulle.)

 Miten siirrytään asian kertomiseen?

- Pahoittelen, että viestiin vastaaminen on kestänyt, mutta olen ollut lomalla.
- Pahoittelen viivästystä, mutta olen ollut lomalla/sairaana…
- Puhuimme viimeksi sopivista vakuutuksista, ja lupasin lähettää sinulle/Teille sähköpostitse vakuutustarjouksen.
- Puhuimme eilen puhelimessa, ja sovimme, että lähetän hakemukseni sähköpostitse.
- Soittelin eilen ja keskustelimme...
- Asiani koskee ensi viikon tapaamistamme.
- Lähestyn sinua/Teitä informoidakseni joulunajan aukioloajoistamme…
- Haluaisin varmistaa osallistujien määrän…
- Tilauksenne on valmiina noudetttavaksi.

 Miten kerrotaan asia?

- Tässä viestissä on liitteenä (työhakemus, CV, pöytäkirja, kokouskutsu...).
- Valitettavasti ehdottamasi/ehdottamanne aika ei sovi minulle.
- Sopisiko sinulle/Teille tapaaminen keskiviikkona 15.3. klo 13.30?
- Saanko pyytää, että lähettäisit(te) minulle vielä muistion kokouksesta.
- Otat(te)han yhteyttä, jos aikatauluun tulee muutoksia tai sinulla/Teillä on vielä kysyttävää.
- Tässä asiassa suosittelen sinua/Teitä kääntymään markkinointiosaston Pentti Paavolaisen puoleen.
- Valitettavasti en osaa heti vastata kysymykseesi. Selvitän asiaa ja yritän vastata mahdollisimman pian.

Kuinka viesti lopetetaan?

- Kiitos avustasi! Kiitos jo etukäteen!
- Näkemisiin! / Nähdään!
- Ollaan yhteydessä!
- Palataan asiaan!
- Hauskaa viikonloppua!
- Odotan vastaustasi/vastaustanne.
- Toivottavasti sait vastauksen kysymykseesi.
- Tapaamisiin (jos olet sopinut vastaanottajan kanssa jotain)

- Terveisin / Terv. / t.
- Ystävällisin terveisin / Yst. terv. / Yt.
- Ystävällisesti
- Lämpimin terveisin ~ Parhain terveisin
- Yhteistyöterveisin
- Kiittäen
- Etukäteen kiittäen

 Tilanteen mukaan sopivat myös esimerkiksi seuraavat lopputervehdykset:

- Aurinkoisin kevään toivotuksin
- Hyvän joulun toivotuksin