Title: OIKEINKIRJOITUSTA: Lyhenteet
Course: YTO Suomi toisena kielenä 4 osp, pakollinen 2020-2021 > Section: Tekstien tuottaminen

LYHENTEET

Lomakkeissa ja muissa lyhyissä teksteissä käytetään lyhenteitä. Lyhenteet ovat hyödyllisiä, kun pitää sanoa paljon asioita pienessä tilassa. Lyhenteitä on lomakkeiden lisäksi esimerkiksi tekstiviesteissä, lehti-ilmoituksissa ja erilaisissa taulukoissa, mutta esimerkiksi kertomukseen tai muuhun pidempään tekstiin lyhenteet eivät kuulu.

Kaikkia lyhenteitä ei tarvitse osata ulkoa, mutta yleisimmät lyhenteet kannattaa opetella.

Lyhennetyypit (eli millä tavoilla sanoja voi lyhentää)

1. Loppulyhenteet: Sanan loppuosa on poistettu. Lopussa on piste.

esimerkiksi    esim.              puhelinnumero    puh.         huomautus, huomaa    huom.

2. Koostelyhenteet: Kirjaimia on otettu eri puolilta sanaa tai ilmausta. Lopussa on piste, koska sanan tai ilmauksen viimeinen kirjain puuttuu.

ja niin edelleen    jne.          muun muassa    mm.           katso    ks.            tai muuta sellaista    tms.

3. Sisälyhenteet: Sanan sisältä on otettu kirjaimia pois, mutta sanan loppu on mukana.

Helsinki    Hki                     numero    nro                                            kello   klo

4. Isokirjainlyhenteet: Lyhenne muodostetaan isoista kirjaimista. Loppuun ei tule pistettä.

Euroopan unioni    EU       Opetushallitus   OPH

5. Lyhennesanat: Lyhenne luetaan kuin sana. Loppuun ei tule pistettä.

Kansaneläkelaitos   Kela    luonnonmukainen    luomu

6. Mittayksiköiden lyhenteet: Nämä ovat esimerkiksi pituuden, painon, ajan tai rahayksikön lyhenteitä. Näissä ei käytetä pistettä.

euro    e            minuutti    min                     metri    m                         kg    kilogramma

Pieni lyhenneluettelo

 Viikonpäivät:

ma = maanantai

ti = tiistai

ke = keskiviikko

to = torstai

pe = perjantai

la = lauantai

su=sunnuntai

ark. arkisin

as. 1) asukas(ta) 2) asunto

em. edellä mainittu

esim. esimerkiksi

g grammaa

h 1) tunti(a) 2) henkilö, henkeä 3) huone

hra herra

jne. ja niin edelleen

Kela ~ KELA Kansaneläkelaitos

kk kuukausi

klo kello

km kilometri(ä)

ks. katso

min minuutti

mm millimetriä

mm. muun muassa

ns. niin sanottu

puh. ~ p. puhelin

pv/pvä päivä

rva rouva

s sekunti(a)

s. 1) sivu(t), sivu(i)lla; 2) syntynyt

synt. ~ s. syntynyt

t tunti(a)

v vuosi, vuotta

vk viikko(a)

vrk vuorokausi, vuorokautta

yms. ynnä muuta sellaista (samankaltaista)